วันอังคาร, 19 พฤศจิกายน 2562 19:30
สมาคมอุตสาหกรรมยานยนต์แห่งยุโรป ACEA รายงานยอดรถยนต์นั่งโดยสารที่จดทะเบียนใหม่ในสหภาพยุโรป เดือนตุลาคม เพิ่มขึ้นแตะระดับ 1.214 ล้านคัน เป็นการเพิ่มขึ้นถึง 8.6% ซึ่งนับเป็นการเพิ่มขึ้นมากที่สุดในรอบ 10 ปีที่ผ่านมา หรือนับตั้งแต่เมื่อปี 2009 ที่ผ่านมา จากการเพิ่มขึ้นของปริมาณความต้องการซื้อในเยอรมันและฝรั่งเศส เป็นสำคัญ โดยรถยนต์ โฟล์กสวาเกน ของเยอรมันเพิ่มขึ้นมากที่สุดถึง 29%
รายงานระบุว่า สาเหตุของการเพิ่มขึ้นมากดังกล่าว เนื่องจากเมื่อช่วงเดียวกันนี้ของปีที่ผ่านมา ยอดของรถยนต์ใหม่ที่จะจดทะเบียนมีจำนวนเล็กน้อย เนื่องจากถูกกดดันจากการรอคอยของลูกค้าเพื่อรอดูรถยนต์รุ่นใหม่ โดยเฉพาะการเปลี่ยนแปลงพลังงานของรถยนต์ไปสู่รถยนต์ไฟฟ้าเป็นสำคัญ ทำให้เมื่อปีที่ผ่านมายอดการขายรถยนต์ถูกกดดันอย่างหนัก
ส่วนสาเหตุสำคัญที่ทำให้รถยนต์ของค่าย Volkswagen ที่มีการซื้อมากที่สุด ทำให้มียอดการจดทะเบียนเพิ่มขึ้นมากที่สุด ก็เนื่องจาก Volkswagen เตรียมออกรถยนต์”Golf”รุ่นใหม่ ทำให้เกิดการเร่งระบายรถยนต์รุ่นเก่าในสต็อคออกมาอย่างดุเดือด
ส่วนค่ายอื่นๆที่เพิ่มขึ้นกันอย่างโดดเด่นก็คือ รถยนต์ เรโนลด์ มียอดขายเพิ่มขึ้น 15.8% และฮุนไดมียอดการขายเพิ่มขึ้น 13.4%
Last modified on วันอังคาร, 19 พฤศจิกายน 2562 19:34
More in this category: « เศรษฐกิจไทยไตรมาส3 โตแค่ 2.4% ต่ำกว่าคาด สหรัฐฯยืดเวลาแซงชั่น”หัวเหว่ย”ไปอีก 90 วัน »